Document ID: 31987R3857

KOMISSION ASETUS (ETY) N:o 3857/87,
annettu 22 päivänä joulukuuta 1987,
öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1915/87(), ja erityisesti sen 27 artiklan 5 kohdan,
sekä katsoo, että
öljysiementen korjuun lisääntyminen yhteisössä johtaa siihen, että laitokset tehostavat jalostusta; sen vuoksi olisi säädettävä, että komission asetuksen (ETY) N:o 2681/83(), sellaisena kuin se on viimeksi muutettuna asetuksella (ETY) N:o 3074/87(), 6 artiklassa mainittu todistuksen ID-osaa koskeva hakemus on hyväksyttävä, kun siemenet tulevat laitokseen hakemuksen jättämisen jälkeen toimivaltaisen viranomaisen toimistojen ollessa suljettuna, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2681/83 6 artiklan 2 kohdan toinen alakohta seuraavasti:
"Tämä hakemus on kuitenkin hyväksyttävä myös silloin, kun siemenet ovat tulleet laitokseen toimivaltaisen viranomaisen toimiston ollessa suljettuna, mukaan lukien mainitun hakemuksen jättämistä seuraavat työpäivät."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1987.

Labels: 17
19
6